Prezentáció – Kirakati bemutató

Az egyik utazási iroda reklámozni szeretné a hazai gyógyfürdőket. Ehhez szükségük lenne egy olyan prezentációra, amely az üzletük kirakatában automatikusan működne.

A mintát a *mappádban megtalálod*. Itt megfigyelheted az elrendezéseket és egyéb tulajdonságokat. A szükséges szövegek a *prezentacio\_szovegek.txt* állományban vannak.

Azon tulajdonságokat, amelyek nem (jól) látszanak a mintán, a feladatok tartalmazzák:

* Az összes dia háttere egy fehér – citromsárga átlós színátmenet (bal felső sarok fehér, jobb alsó sárga)

**1. dia**

* A cím fehér színű, árnyékolt, narancs színű háttéren. A képek (Bukfurdo, Kehida, Sarvar, Zalakaros) lépcsőzetesen vannak elhelyezve, mindegyiket 4 képpont vastag narancs színű szegély vegyen körül
* A képek tetszőlegesen választott effektus használatával egymás után jelenjenek meg, kö­zepes sebességgel.

**A fürdőket bemutató diák (2.-5. dia) mindegyikére vonatokozóan**

* Minden dián a címsor narancs színű, árnyékolt betűtípussal szerepel, a címsor háttere na­rancs szín, 60%-os átlátszósággal.
* Minden dián a szövegdobozt és a képeket 2 képpont vastag narancs szegély veszi körül, a felső kép a szövegdoboz tetejével, az alsó az aljával van egyvonalban.
* Ahogy láthatod, ezek a diák csak tartalmukban különböznek, az elrendezésük, formázá­suk ugyanaz. Tedd lehetővé, hogy ha az utazási iroda egy új diát ad a prezentációhoz, ak­kor az a mintán szereplő formázással jöjjön létre.

**6. dia**

* A dia háttere a park.jpg kép, alapesetben csak a gondolkodó szobor látszik (*gondolkodoszobor.gif*)!
* 5 másodperc múlva jelenjen meg a *Hova menjek nyaralni?...* szöveg; egy felhő alakú, vi­lágoskék képfeliratban!
* Újabb 5 másodperc múlva egy beúszás effekttel jelenjen meg a képeslap
* Az effekt végeztével a gondolkodó szobor tűnjön el és a helyén jelenjen meg a járó szo­bor (*jaroszobor.gif*), amelynek háttere legyen átlátszó!
* Ugyanekkor tűnjön el az első képfelirat, valamint jelenjen meg a második felhő alakú képfelirat, a *Már indulok is…* szöveggel!
* Két másodperc múlva tűnjön el ez a képfelirat is!
* Két másodperc múlva jobbra induljon el a szobor a képernyő széléig!

A bemutatót úgy kell beállítanod, hogy teljes képernyőn, automatikusan működjön, vagyis kattin­tások nélkül egymást követve jelenjenek meg a diák.

Az első dia megjelenése után 10 másodperc teljen el a következő dia megjelenéséig, majd a to­vábbi diáknál 30 másodperces késleltetést kell alkalmazni!

A diák áttűnéséhez tetszőleges effektust felhasználhatsz!